CELEX: E2017J0011
Language: hr
Date: 2018-06-14 00:00:00
Title: Presuda Suda od 14. lipnja 2018. u predmetu E-11/17 – Nadzorno tijelo EFTA-e protiv Islanda (Propust države EFTA-e da ispuni svoje obveze – Neprovedba – Direktiva 2011/61/EU)

15.11.2018   
            
            
               HR
            
            
               Službeni list Europske unije
            
            
               C 414/6
            
         
      PRESUDA SUDA
      od 14. lipnja 2018.
      u predmetu E-11/17
      Nadzorno tijelo EFTA-e protiv Islanda
      
         (Propust države EFTA-e da ispuni svoje obveze – Neprovedba – Direktiva 2011/61/EU)
      
      (2018/C 414/08)
      U predmetu E-11/17, Nadzorno tijelo EFTA-e protiv Islanda – ZAHTJEV za izjavu da Island nije ispunio svoje obveze iz akta iz točaka 30., 31.bb, 31.d, 31.eb i 31.i Priloga IX. Sporazumu o Europskom gospodarskom prostoru (Direktiva 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i o izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010), kako je prilagođen Sporazumu njegovim Protokolom 1., i iz članka 7. Sporazuma jer nije donio mjere potrebne za provedbu tog akta u predviđenom roku i/ili nije obavijestio Nadzorno tijelo EFTA-e o mjerama koje je donio za provedbu tog akta, Sud, u sastavu Páll Hreinsson, predsjednik, Per Christiansen i Bernd Hammermann (sudac-izvjestitelj), suci, presudio je 14. lipnja 2018. kao u izreci:
      Sud:
      
                  1.
               
               
                  Izjavljuje da Island nije ispunio svoje obveze iz akta iz točaka 30., 31.bb, 31.d, 31.eb i 31.i Priloga IX. Sporazumu o Europskom gospodarskom prostoru (Direktiva 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i o izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010), kako je prilagođen Sporazumu njegovim Protokolom 1., i iz članka 7. Sporazuma jer nije donio mjere potrebne za provedbu tog akta u predviđenom roku.
               
            
                  2.
               
               
                  Nalaže Islandu plaćanje troškova postupka.